Lago Issyk-Kul

O **lago Issyk-Kul**, tamén chamado **Ysyk Köl** (en ; en ) é un lago endorreico de Asia Central, situado no límite nororiental do Tian Shan, ao nordés de Kirguizistán. É o sétimo lago máis profundo do mundo, o décimo con maior volume e o segundo lago salgado tralo mar Caspio. Issyk-Kul significa "lago quente" en kirguiz; aínda que está arrodeado de picos nevados, nunca xea.

## Xeografía 
Ten unha lonxitude de 182&nbsp;km, e un largo de 60&nbsp;km, cunha superficie total de 6280&nbsp;km², que o converten no segundo lago de montaña máis grande do mundo, despois do lago Titicaca. A súa altura media é de 1609&nbsp;metros sobre o nivel do marOcupa unha conca pechada de orixe tectónica. Ten unha capacidade de 1738&nbsp;km³ de auga.

O lago é levemente salino, e permanece libre de xeo durante o invierno. É alimentado por mananciais e polo desxeo na primavera. A súa beira sur está dominada pola cordilleira o Tian Shan.

## Turismo 
Durante a era soviética, o lago converteuse nun popular destino de vacacións, con numerosos sanatorios e casas de vacacións na beira norte, moitas concentradas na cidade de Cholpon-Ata e os seus arredores. Entrou en decadencia coa disolución da Unión Soviética, mais posteriormente volveron abrirse complexos hoteleiros e casas para alugar.

## Historia 
[miniatura|esquerda|150px|Lápida [igrexa nestoriana|nestoriana con inscricións en uigur atopada en Issyk-Kul, datada en 1312]]
O lago Issyk-Kul era unha parada da ruta da seda que unía extremo oriente e Europa. O lago foi propiedade da dinastía Qing da China e posteriormente cedido a Rusia xunto que territorio circundante tralo tratado de Tarbagatai. Moitos historiadores cren que o lago foi o punto de orixe da peste negra que asolou Europa e Asia a principios e mediados do século XIV.

Segundo un mapa medieval empregado por mercadores venecianos da ruta da seda, na beira nordeste do lago existía un mosteiro armenio do século XIV.

O nivel do lago é 8 metros máis alto que na Idade Media. En 2007, unha expedición atopou baixo as súas augas restos dunha cidade duns 2500 anos de antigüidade.

En 1916 o mosteiro de Issyk-Kul foi atacado por rebeldes kirguiz que asasinaro sete monxes.

Durante a época soviética, as súas augas, cunha salinidade comparable á do océano, serviron como base secreta de experimentación con torpedos.

## Medio natural 
A troita de Sevan, un peixe endémico  do lago Sevan en Armenia, foi introducida no lago Issyk-Kul durante a década de 1970. Se ben no seu lago de orixe é unha especie en perigo, ten maiores posibilidades de supervivencia no lago Issyk-Kul, onde está a desprazar as especies autóctonas.

O 12 de novembro de 2002, a Reserva Estatal Isyk-Kul foi designada como a primeira zona húmida de importancia internacional de Kirguizistán e foi incluído na listaxe Ramsar (n.º ref. 1231), cunha área de protección de 623&nbsp;600&nbsp;ha (anteriormente, o lago fora incluído pola antiga Unión Soviética, co n.º de ref. 109).

## Notas 
## Véxase tamén 
### Ligazóns externas 
* World Lake Database entry for Issyk-Kul Lake
* The Issyk-Kul Hollowat Natural Heritage Protection Fund
* Remains of ancient civilization discovered on the bottom of Issyk-Kul Lake 
* Views of lake Issyk-Kul *from Abasayyoh*
* Jean Klerkx, Beishen Imanackunov (eds.): "Lake Issyk-Kul: Its Natural Environment". Springer, 2002. . (Searchable text on Google Books)